| **Kazys Bobelis** |
| --- |
|  |
| Gimė | 1923 m. kovo 4 d.Kaune |
| Mirė | 2013 m. rugsėjo 30 d. (90 metų) |
| Sutuoktinis (-ė) | Dalia |
| Vaikai | Aldona, Alena, Rūta, Algis, Jonas |
|  |
| Veikla | gydytojas, Lietuvos politinis veikėjas |
| Partija | Krikščionių demokratų sąjunga |
|  |
| Žymūs apdovanojimai |
| * 2004 m. Vytauto Didžiojo ordino Komandoro didysis kryžius.
 |

**Kazys Jaunutis Bobelis** (1923 m. kovo 4 d. Kaune – 2013 m. rugsėjo 30 d.) – gydytojas, Lietuvos politinis veikėjas.

Biografija
----------

Gotlando komunikatas
Tėvas Lietuvos kariuomenės savanoris, pulkininkas Jurgis Bobelis (1885–1954). Baigė Kauno J. Jablonskio pradinę mokyklą ir „Aušros" berniukų gimnaziją. 1941 m. dalyvavo tautos sukilime prieš bolševikus. Naciams likvidavus Laikinąją Lietuvos vyriausybę, dalyvavo antinacinėje jaunimo veikloje.

Studijavo mediciną Vytauto Didžiojo, Graco (Austrija), Tiubingeno (Vokietija) universitetuose. 1948 m. apgynė medicinos mokslų daktaro disertaciją „Maximum cum laude" Eberhard-Karls universitete. 1949 m. atvykęs į JAV, gyveno Čikagoje, studijavo ir specializavosi Džono Hopkinso, Bostono universitetuose ir Filadelfijos centrinėje ligoninėje, priklausančioje Templio universitetui, įgijo chirurgo specialybę.

1953 m. pradėjo privačią chirurgo praktiką Čikagoje ir Elgine, Ilinojaus valstijoje. 1962–1972 m. Čikagos medicinos mokyklos ir Čikagos Lojolos universiteto klinikinės chirurgijos profesorius. 1978–1991 m. vertėsi privačia medicinos praktika Floridoje.

Priklausė daugeliui JAV ir pasaulio medicinos organizacijų. 1977–1978 m. Kane apygardos medikų draugijos prezidentas. Daugelį metų Šv. Juozapo ir Šv. Antano ligoninėse chirurgijos vadovas, Šv. Juozapo ligoninės prezidentas. Nuo 1949 m. Katalikų mokslų akademijos narys. Pasaulio lietuvių gydytojų sąjungos narys.

Politinė veikla
---------------

JAV atkūrė Lietuvos ateitininkų organizaciją ir 1949–1952 m. vadovavo Čikagos ateitininkams. 1962–1976 m. JAV lietuvių bendruomenės tarybos narys, 1969–1979 m. Amerikos lietuvių tarybos pirmininkas, nuo 1979 m. šios organizacijos garbės pirmininkas. 1979–1992 m. iki Vilniuje įvykusio simbolinio Uždaromojo Seimo, Vyriausiojo Lietuvos išlaisvinimo komiteto (VLIK) pirmininkas. Vadovavo VLIK organizuotoms demonstracijoms, piketams įvairiuose JAV ir pasaulio miestuose. Pristatinėdavo Lietuvos Nepriklausomybės bylą įvairiose tarptautinėse konferencijose, atstovavo VLIK Pasaulio antikomunistinės lygos (angl. *World anticommunist league*) konferencijose Liuksemburge, Taivane, San Diege (JAV). 1983 m. VLIK iniciatyva Europos Parlamentas priėmė rezoliuciją, smerkiančią neteisėtą Lietuvos okupaciją ir aneksiją. 1985 m. vadovavo Lietuvos delegacijai Danijoje vykusiame Kopenhagos Tribunole, kur pristatė Lietuvos kaltinimą Tarybų Sąjungai dėl neteisėtos Lietuvos okupacijos ir inkorporacijos. 1989 m. kartu su Sąjūdžio atstovais pasirašė Gotlando komunikatą, kuriame teigiama, kad *„Visų pasaulio lietuvių gyvybinis tikslas yra nepriklausomos Lietuvos valstybės atkūrimas"* .

1975–1991 m. atstovavo Lietuvai visose Europos saugumo ir bendradarbiavimo konferencijose. 1995 m. Otavoje išrinktas Europos saugumo ir bendradarbiavimo organizacijos Parlamentinės Asamblėjos viceprezidentu, 1996 m. Stokholme perrinktas trejų metų kadencijai.

Nuo jaunystės priklausė krikščionių demokratų judėjimui. Lietuvai atstovavo Krikščionių demokratų internacionale. 1991–2001 m. Krikščionių demokratų sąjungos valdybos pirmininkas, 2001 m. Lietuvos krikščionių demokratų partijos pirmininkas.

Veikla Lietuvoje
----------------

1992 m. grįžo į Lietuvą. 1992–2006 m. VI, VII, VIII ir IX Seimo narys, išrinktas Marijampolės rinkimų apygardoje Nr. 29. Kandidatu į Seimą 1992, 1996 ir 2000 m. iškėlė Lietuvos krikščionių demokratų sąjunga, 2004 m. Valstiečių ir Naujosios demokratijos partijų sąjunga.

1996–2000 m. Lietuvos beisbolo asociacijos prezidentas. Lietuvos kariuomenės atsargos karininkų sąjungos garbės narys.

Yra paskelbęs straipsnių profesiniais, visuomeniniais ir politiniais klausimais. Skaitė paskaitas bendrosios ir urologinės chirurgijos tema Čikagos medicinos mokykloje, Čikagos Lojolos universitete ir Pietų Čikagos bendruomenės gailestingųjų seserų mokykloje.

1976 m. apdovanotas Šaulių sąjungos Žvaigždės ordinu, 1984 m. už religijos ir tautos laisvės kovą Lietuvoje popiežiaus Jono Pauliaus II apdovanotas Šv. Grigaliaus Didžiojo ordinu, 1986 m. kaip labiausiai nusipelnęs Lietuvai ir Amerikai Amerikos lietuvis apdovanotas JAV Kongreso Ellis Island medaliu. 1995 m. apdovanotas Švedijos Karaliaus ordinu. 1993 m. minint VLIK veiklos 50-metį, už nuopelnus Lietuvos laisvės kovoje Respublikos Prezidento apdovanotas Vyčio Kryžiaus II laipsnio ordinu, 2004 m. Vytauto Didžiojo ordino Komandoro didžiuoju kryžiumi. 2004 m. Marijampolės garbės pilietis.

Su žmona Dalia išaugino dukras Aldoną, Aleną, Rūtą, sūnus Algį ir Joną.

Šaltiniai
---------

1. ↑  Gotlando komunikatas. 1989


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Vytauto Didžiojo ordinas  |
| --- |
|  |
| Su aukso grandine | 

Valdas Adamkus ·
Akihito ·
Albertas II ·
Michelle Bachelet ·
Beatričė ·
Algirdas Brazauskas ·
Aníbal Cavaco Silva ·
Elžbieta II ·
Heinz Fischer ·
Dalia Grybauskaitė ·
Tomas Hendrikas Ilvesas ·
Jonas Karolis I ·
Viktoras Juščenka ·
Lech Kaczyński ·
Horst Köhler ·
Aleksander Kwaśniewski ·
Vytautas Landsbergis ·
Rolandas Paksas ·
Georgi Parvanov·
Arnold Rüütel ·
László Sólyom
 |
|  |
| Didysis kryžius | 

Martti Ahtisaari ·
Stefanas Avgulas ·
Audrys Juozas Bačkis ·
José Manuel Barroso ·
Andrew Bertie ·
Algirdas Brazauskas ·
George Walker Bush ·
Rafaelis Kaldera ·
Maria Cavaco Silva ·
Jacques Chirac ·
Vicente Fox Quesada ·
Ivan Gašparovič ·
Árpád Göncz ·
Ólafur Ragnar Grímsson ·
Tarja Halonen ·
Haraldas V ·
Vaclavas Havelas ·
Henrikas ·
Jakobas Gisbertas de Hopas Šeferis ·
Jonas Ilieskus ·
Česlovas Juršėnas ·
Maria Kaczyńska ·
Islam Karimov ·
Karolis XVI Gustavas ·
Václav Klaus ·
Robertas Kočarianas ·
Eva Luise Köhler ·
Leonidas Kučma ·
Aleksander Kwaśniewski ·
Vytautas Landsbergis ·
Justinas Marcinkevičius ·
Margarita II ·
Carlosas Saulis Menemas ·
Lenartas Meris ·
Michiko ·
Alfred Moisiu ·
Nursultanas Nazarbajevas ·
Paola ·
Ingrid Rüütel ·
Jorge Sampaio ·
Chulijus Marija Sanginetis ·
Oskaras Luidžis Skalfaras ·
Karalienė Silvija ·
Vincentas Sladkevičius ·
Karalienė Sofija ·
Karalienė Sonja ·
Konstantinas Stefanopulas ·
Margaret Thatcher ·
Guntis Ulmanis ·
Vaira Vīķe-Freiberga
 |
|  |
| Komandoro didysis kryžius | 

Kazys Jaunutis Bobelis ·
Vytautas Dudėnas ·
Edvardas Gudavičius ·
Meilė Lukšienė ·
Vaclov Stankevič ·
Vanda Zaborskaitė ·
Algirdas Butkevičius ·
Andrius Kubilius ·
Linas Antanas Linkevičius
 |
|  |
| Komandoro kryžius | 

Jonas Karčiauskas ·
Alfonsas Maldonis ·
Marija Rudienė ·
Antanas Juozas Rudis ·
Augustinas Savickas
 |
|  |
| Karininko kryžius | 

Raimundas Saulius Baltuška ·
Juozas Bernatonis ·
Toma Birmontienė ·
Michael Alan Bourdeaux ·
Vladas Bulavas ·
Galina Dauguvietytė ·
Gediminas Girdvainis ·
Vilius Kavaliauskas ·
Gediminas Kirkilas ·
Jonas Algirdas Kronkaitis ·
Jošiaki Kuji ·
Saulius Lipčius ·
Vaiva Vida Mainelytė ·
Undinė Nasvytytė ·
Rolandas Pavilionis ·
Stasys Ratkevičius ·
Juozas Vytautas Rimas ·
Remy Robinet-Duffo ·
Jurgis Šarauskas ·
Alfredas Erichas Senas ·
Mykolas Sluckis ·
Pranas Stepulis ·
Ingrida Šimonytė ·
Antanas Tamošaitis ·
Antanas Terleckas ·
Vytautas Romualdas Tomkus ·
Valdas Tutkus ·
Martynas Vainilaitis ·
Tomas Vaisieta ·
Veronika Vitaitė ·
Rimvydas Dionizas Žigaitis
 |
|  |
| Riterio kryžius | 

Algimantas Antanas Bražinskas ·
Ingrida Gertrūda Bublienė ·
Alfredas Bumblauskas ·
Teresė Birutė Burauskaitė ·
Viačeslavas Ganelinas ·
Juozas Janulis ·
Jonas Juraitis ·
Zigmantas Kiaupa ·
Judita Leitaitė ·
Inesa Linaburgytė ·
Violeta Palčinskaitė ·
Marija Teresė Rožanskaitė ·
Ričardas Rutkauskas ·
Liudas Stankevičius ·
Stasė Vanagaitė-Petersonienė ·
Elena Aldona Vederaitė ·
Marija Vasna ·
Stasys Žirgulis
 |
|  |
| Medalis | 

Francina Emma Baeten-Van Den Brande ·
Angelė Bajorienė ·
Jadvyga Aleksandra Damušis ·
Nana Devidzė ·
Vytautas Dumšaitis ·
Jonas Genys ·
Juozas Rimantas Giedraitis ·
Ruth Hofer Romang ·
Gražina Kadžytė ·
Rimantas Antanas Kviklys ·
Vera Lacoeuilhe ·
Valentina Marija Loginova ·
Algirdas Pintukas ·
Christine Schroeder ·
Regina Sirusienė ·
Giedrė Skipitienė ·
Janine Sophie Marie Valstakas-Kaspar ·
Petras Venslovas
 |
|  |
| Vytauto Didžiojo ordinas |

 |